98/682/EY, Euratom: Komission päätös, tehty 20 päivänä marraskuuta 1998, tutkimuksen ja teknologisen kehittämisen alan avaintoimintakokonaisuuksien sisällön ja suuntautumisen määrittelyssä komissiota avustavien ulkopuolisten asiantuntijaryhmien jäsenten sekä puheenjohtajien ja varapuheenjohtajien nimeämisestä (tiedoksiannettu numerolla K(1998) 3347) (ETA:n kannalta merkityksellinen teksti)



Virallinen lehti nro L 318 , 27/11/1998 s. 0051 - 0062



KOMISSION PÄÄTÖS, tehty 20 päivänä marraskuuta 1998, tutkimuksen ja teknologisen kehittämisen alan avaintoimintakokonaisuuksien sisällön ja suuntautumisen määrittelyssä komissiota avustavien ulkopuolisten asiantuntijaryhmien jäsenten sekä puheenjohtajien ja varapuheenjohtajien nimeämisestä (tiedoksiannettu numerolla K(1998) 3347) (ETA:n kannalta merkityksellinen teksti) (98/682/EY, Euratom) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan atomienergiayhteisön perustamissopimuksen, ottaa huomioon tutkimuksen ja teknologisen kehittämisen alan avaintoimintakokonaisuuksien sisällön ja suuntautumisen määrittelyssä komissiota avustavien ulkopuolisten asiantuntijaryhmien perustamisesta 22 päivänä lokakuuta 1998 tehdyn komission päätöksen 98/610/EY, Euratom (1), sekä katsoo, että päätöksen 98/610/EY, Euratom 3 artiklan 1 kohdassa säädetään, että komissio huolehtii asiantuntijaryhmien tasapuolisesta koostumuksesta ottamalla huomioon ryhmien jäsenten kotipaikan ja alan (teollisuus ja palveluala, tutkimus ja innovaatio, käyttäjät, tutkimusalan sääntelyviranomaiset, sekä sosiaalis-taloudelliset ryhmät); komissio pyrkii myös siihen, että naiset ja miehet ovat yhtäläisesti edustettuina, asiantuntijaryhmien jäsenten nimittämistä varten komissio arvioi kaikki hakemukset asiantuntijoita koskevan päätöksen 98/610/EY, Euratom liitteessä olevan A kohdan 2 alakohdassa vahvistettujen valintaperusteiden mukaisesti; komissio nimeää tämän arvioinnin perusteella asiantuntijaryhmien jäsenet kyseisen päätöksen 3 artiklan 1 kohdan säännösten ja sen liitteessä olevan B kohdan mukaisesti, päätöksen 98/610/EY, Euratom 4 artiklan 1 kohdan mukaan komissio nimeää asiantuntijaryhmien jäsenet kahden vuoden toimikaudeksi, ja nimitys on henkilökohtainen; nimitys voidaan uusia kerran enintään kahden vuoden ajaksi, mainitun päätöksen 4 artiklan 4 kohdan mukaan komissio nimeää myös kunkin asiantuntijaryhmän puheenjohtajan ja varapuheenjohtajan kyseisen ryhmän jäsenten keskuudesta; varapuheenjohtajan kotipaikka ja edustama ala eivät saa olla samat kuin puheenjohtajan, edellä mainitun päätöksen 98/610/EY, Euratom johdanto-osan neljännen virkkeen mukaan asiantuntijaryhmien tehtävänä on esittää aiheesta päätelmiä avoimesti ja riippumattomasti; tämän vuoksi niiden jäsenten on oltava riippumattomia kaikista ulkopuolisten antamista ohjeista, jotta ne voivat esittää komissiolle puolueettomia huomioita, tämän vuoksi jäsenten on ilmoitettava komissiolle ennen kutakin kokousta sen asialista huomioon ottaen kaikki heidän etuaan koskevat kysymykset, joiden voidaan katsoa vaikuttavan heidän riippumattomuuteensa; heidän on pidätyttävä käsittelemästä asiaa, jonka osalta vallitsee eturistiriita, tämän vuoksi valittujen asiantuntijoiden on allekirjoitettava ennen jokaista asiantuntijakokousta ilmoitus, kokouksen asialista huomioon ottaen, jossa he vakuuttavat, ettei ole olemassa eturistiriitaa, joka vaarantaa heidän riippumattomuutensa, jäsenet eivät saa ilmaista asiantuntijaryhmän työssä saamiaan tietoja, jos heille on ilmoitettu, että tietoja on pyydetty käsittelemään luottamuksellisina, sanotun rajoittamatta Euroopan yhteisön perustamissopimuksen 214 artiklan ja Euroopan atomienergiayhteisön 194 artiklan soveltamista, kun jäsen ei täytä riippumattomuutta ja luottamuksellisuutta koskevia velvoitteitaan, on katsottava, ettei hän voi enää osallistua tehokkaasti ryhmän työhön tutkimuksen ja teknologisen kehittämisen alan avaintoimintakokonaisuuksien sisällön ja suuntautumisen määrittelyssä komissiota avustavien ulkopuolisten asiantuntijaryhmien perustamisesta tehdyn komission päätöksen 98/610/EY, Euratom 4 artiklassa tarkoitetulla tavalla, ja on nimettävä asiantuntijaryhmien jäsenet sekä näiden ryhmien 17 puheenjohtajaa ja 17 varapuheenjohtajaa sekä varmistettava töiden luottamuksellisuus ja jäsenten riippumattomuus, ON PÄÄTTÄNYT: 1 artikla Liitteessä I luetellut henkilöt nimetään päätöksellä 98/610/EY, Euratom perustettujen asiantuntijaryhmien jäseniksi. 2 artikla Liitteessä II luetellut henkilöt nimetään 1 artiklassa tarkoitettujen asiantuntijaryhmien puheenjohtajiksi tai varapuheenjohtajiksi. 3 artikla Edellä 1 ja 2 artiklassa tarkoitettujen henkilöiden on noudatettava liitteessä III mainittuja riippumattomuutta ja luottamuksellisuutta koskevia edellytyksiä. 4 artikla Tämä päätös tulee voimaan päivänä, jona se annetaan. Tehty Brysselissä 20 päivänä marraskuuta 1998. Komission puolesta Édith CRESSON Komission jäsen (1) EYVL L 290, 29.10.1998, s. 57 LIITE I >TAULUKON PAIKKA> LIITE II >TAULUKON PAIKKA> LIITE III Jäsenten riippumattomuutta ja töiden luottamuksellisuutta koskevat ehdot A. Töiden luottamuksellisuus Jäsenet eivät saa ilmaista asiantuntijaryhmän työssä saamiaan tietoja, jos heille on ilmoitettu, että tietoja on pyydetty käsittelemään luottamuksellisina, sanotun kuitenkaan rajoittamatta Euroopan yhteisön perustamissopimuksen 214 artiklan ja Euroopan atomienergiayhteisön 194 artiklan soveltamista. B. Jäsenten riippumattomuus 1. Jäsenten on ilmoitettava komissiolle kaikki heidän etuaan koskevat kysymykset, joiden voidaan katsoa vaikuttavan heidän riippumattomuuteensa. 2. Jäsenten on ilmoitettava komissiolle ennen kutakin kokousta sen asialista huomioon ottaen kaikki heidän etuaan koskevat kysymykset, joiden voidaan katsoa vaikuttavan heidän riippumattomuuteensa. Heidän on pidätyttävä käsittelemästä asiaa, jonka osalta vallitsee eturistiriita. 3. Tämän vuoksi valittujen asiantuntijoiden on allekirjoitettava ennen jokaista asiantuntijaryhmän kokousta tämän liitteen lisäyksessä esitetty vakuutus, jolla he vahvistavat, ettei heidän osaltaan vallitse eturistiriitaa. C. Määräysten noudattamatta jättäminen Kun jäsen ei täytä riippumattomuutta ja luottamuksellisuutta koskevia velvoitteitaan, on katsottava, ettei hän voi enää osallistua tehokkaasti ryhmän työhön komission päätöksen 98/610/EY, Euratom 4 artiklassa tarkoitetulla tavalla. lisäys ETURISTIRIITOJA KOSKEVA VAKUUTUS >KAAVION ALKU> (Rasti asianomaiseen ruutuun) Eturistiriitojen puuttumista koskeva vakuutus .............................. pidettävän kokouksen työjärjestyksen osalta Minä allekirjoittanut .............................. vakuutan, ettei pidettävän kokouksen työjärjestyksen osalta ole olemassa mitään eturistiriitaa, jonka voitaisiin katsoa vaikuttavan riippumattomuuteeni. Minä allekirjoittanut .............................. ilmoitan, että sen asiantuntijaryhmän töiden, johon minut on nimetty, on mahdollisesti tämän kokouksen työjärjestyksen osalta eturistiriita, jonka voidaan katsoa vaikuttavan riippumattomuuteeni. Työjärjestyksen kohta Eturistiriita Lisäksi sitoudun ilmoittamaan välittömästi komission yksiköille, jos havaitsen sen asiantuntijaryhmän kokouksessa, johon osallistun, jonkin eturistiriidan, jonka voidaan katsoa vaikuttavan riippumattomuuteeni ja joka liittyy johonkin työjärjestyksen asiakohtaan tai ryhmässä käsiteltävään aiheeseen. Allekirjoitus Nimi ja etunimi Päiväys >KAAVION LOOPU>